open-index/open-wikipedia-markdown huggingface dataset:
פורמבי

ממוזער| כנסיית גבירתנו של החמלה, פורמבי
**פֿוֹרְמְבִּי** (באנגלית: **Formby**) היא עיירה בתחום ספטון־רבתי, במחוז מרזיסייד, אנגליה, שאוכלוסייתה מנתה 22,419 במפקד האוכלוסין בשנת 2011.

בעבר היה שטח העיירה חלק מלנקשייר. בספר יום הדין משנת 1086 מתועדות שלוש אחוזות תחת השם "פורנֶבֶּיי": האלסול, וולטון ופּויינטון. פורמבי נבנתה על מישור סמוך לים האירי, כמה קילומטרים צפונית לתעלת קרוסבי.

עד המאה ה־19 חלק ניכר מפרנסת היישוב התבססה על איסוף צדפות ודיג חסילונים.

במאה ה־21, פורמבי היא עיר שינה עבור ליברפול, אך גם יעד תיירותי אשר מושך מטיילים אל החופים, החוֹליות, וחיות הבר בסביבתה, במיוחד הסנאי האדום וקרפדה מקומית מיוחדת (*Epidalea calamita*), שניהם מינים בסכנת הכחדה. האזור מוגדר אזור בשימור קרן הנאמנות הלאומית למקומות בעלי עניין היסטורי או יופי טבעי של הממלכה המאוחדת, ומוגדר "אתר בעל חשיבות מדעי מיוחד".

## היסטוריה
שחיקת חול בחוף הים בפורמבי חושפת שכבות של בוץ ומשקעים, מסוף תקופת האבן התיכונה עד סוף תקופת האבן החדשה, לפני כ־5,000–8,000 שנה, ואשר כוסו בתקופת הברונזה המוקדמת. משקעים אלה מכילים לעיתים קרובות עקבות בני אדם ובעלי חיים (איילים אצילים, צבאים, חזירי בר, זאב, שוורי בר) וציפורים (שלצדפים, עגורים ועופות מים אחרים) מאותה תקופה. ביוני 2016 נחשפו על החוף מעל 50 עקבות בני אדם מלפני 7,000 שנה.

משמעות שמו הסקנדינבי של היישוב היא "נחלתו של פֿוֹרְנִי". בשנת 960 לערך יישבו ויקינגים מאירלנד את החוף המערבי של לאנקשיר, לאחר שהתחילו מפשיטות וממסחר.

אחוזת פורמבי היא בניין רשום בדרג ב', וראשיתה בשנת 1223. בה התגוררו אדוני האחוזה של פורמבי. נכון ל־2022, חלק גדול מהשטח סביב האחוזה הוא מסלול גולף.

### תיירות
בפורמבי תעשיית תיירות שוקקת, בעיקר במהלך החודשים החמים – מאי עד ספטמבר. תיירים מטיילים לאורך החוף ובחורשות, וצופים בסנאים האדומים.

## תחבורה
בעיירה שתי תחנות רכבת – תחנת פורמבי ותחנת פֿרֶשפילד – ותכיפותן כמדי רבע שעה. רבים משתמשים ברכבת ליוממות לליברפול. אוטובוסים מחברים את העיירה עם פרבריה ועם ערי שדה סמוכות, כמו גם עם ליברפול. נמל התעופה הקרוב מצוי בליברפול, מרחק 27 קילומטרים, ונמל התעופה של מנצ'סטר מצוי במרחק כ־50 קילומטרים מפורמבי. יש בעיירה שבילי אופניים מוסדרים, הן בתוך העיירה והן בסביבותיה.

## אישים ידועים
הסופרת המצליחה בריל ביינברידג', ילידת ליברפול, גדלה בפורמבי. הארכאולוג הבריטי ג'ון גרסטנג, שחפר עם פלינדרס פיטרי במזרח התיכון, התגורר בפורמבי לאחר נישואיו.

כמו כן, מספר רב של כדורגלנים בהווה ובעבר, שרובם משחקים או שיחקו בקבוצת ליברפול או אברטון, גרים או התגוררו בעבר בפורמבי.

בדרן העבר הבריטי ג'ורג' פורמבי אימץ לעצמו את שם העיירה כשם במה לאחר שנתקל בו בשלט בתחנת רכבת.

## תמונות

קובץ:Percy French Grave.jpg|קבר המשורר פרסי פרנץ'
קובץ:Red squirrel feeding, Formby nature reserve - geograph.org.uk - 376405.jpg|סנאי אדום
קובץ:A Pleasing Extension to Bull Cop Formby - geograph.org.uk - 806273.jpg|בתי מגורים בפורמבי
קובץ:Dunes at Formby Point - geograph.org.uk - 357105.jpg|חוֹליות בחוף פורמבי
קובץ:Formby_Beach.jpg|חוף בפורמבי


## קישורים חיצוניים

## הערות שוליים

קטגוריה:אנגליה: יישובים
קטגוריה:מרזיסייד
כסף בבנק (2022)

**כסף בבנק (2022)** היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-2 ביולי 2022, באולם ה-MGM גרנד גרדן ארנה שבפרדייז, נבדה. האירוע היה האירוע ה-13 בסדרת אירועי כסף בבנק. אירוע זה היה אמור להיערך במקור באצטדיון אליג'אנט, שבעיר. האירוע של שנת 2022 היה אירוע הכסף בבנק הראשון שהתקיים ביום שבת, ואף קיבל חשיבות כאחד מחמשת אירועי השלם וצפה הגדולים של הארגון המכונים "ארבעת הגדולים" לצד רויאל ראמבל, רסלמניה, סאמרסלאם וסדרת ההישרדות.

שבעה קרבות התנהלו באירוע. בקרב המרכזי, מי שלא הוכרז ככניסה לקרב הכסף בבנק של הגברים, תיאורי, שהפסיד את אליפות ארצות הברית לבובי לאשלי מוקדם יותר באירוע, ניצח בקרב הכסף בבנק, בעוד שליב מורגן ניצחה בקרב הכסף בבנק של הנשים אשר פתח את האירוע. עוד ברשימת הקרבות, רונדה ראוזי ניצחה את נטליה ושמרה על אליפות הנשים של סמאקדאון, כשלאחר מכן, מורגן פדתה את מזוודת כסף בבנק שלה, ניצחה את ראוזי וזכתה באליפות זו, והאוסוס (ג'יי אוסו וג'ימי אוסו) ניצחו את הסטריט פרופיטס (אנג'לו דוקינס ומונטז פורד) ושמרו על אליפות הזוגות המאוחדת של ה-WWE.

## הפקה
### רקע

כמסורת של האירוע, התקיים קרב סולם בן שמונה משתתפים (ארבעה מ-Raw וארבעה מסמאקדאון), שהזוכה בו זכה במזוודה הירוקה שהכילה חוזה לקרב על אחת מאליפויות העולם. הזוכה בקרב יכול לממש את החוזה על אליפות ה-WWE או על האליפות האוניברסלית בכל זמן ובכל מקום שירצה במהלך השנה הקרובה. קרבות ההעפלה לקרב הסולם נקבעו במהלך התוכניות Raw וסמאקדאון. בנוסף לכך, התקיים קרב סולם נוסף בן שמונה משתתפות (ארבע מ-Raw וארבע מסמאקדאון), שהזוכה בו זכתה במזוודה הלבנה שהכילה חוזה לקרב על אחת מאליפויות הנשים. הזוכה בקרב יכולה לממש את החוזה על אליפות הנשים של Raw או על אליפות הנשים של סמאקדאון בכל זמן ובכל מקום שתרצה במהלך השנה הקרובה.

### עלילות

האירוע יכלול קרבות שנבעו מעלילות מתוסרטות גם מ-Raw וגם מסמאקדאון.

## תוצאות

## קישורים חיצוניים
* 

## ביאורים

## הערות שוליים

קטגוריה:אירועי שלם וצפה של ה-WWE בשנת 2022
פאולו פלמאצ'י

**פאולו פלמאצ'י** (באיטלקית: **Paolo Palmacci**; נולד ב-17 במאי 1984) הוא כדורגלן חופים איטלקי, המשחק בעמדת החלוץ בנבחרת איטליה בכדורגל חופים.

## קריירה

פלמאצ'י החל לשחק כדורגל בגיל 6. במקור, הוא חלם לשחק כדורגל מקצועי, כשבמסגרת ענף זה ערך הופעות הן בליגה הרביעית בטיבה באיטליה והן בליגה השלישית.

בשנת 2003, הוא החל לשחק כדורגל חופים בעיר הולדתו, טרצ'ינה. כעבור שנתיים, הוא שיחק בקבוצת הכדורגל של העיר, טרנובה טרצ'ינה במסגרת הליגה האיטלקית בכדורגל חופים.

הוא זומן לראשונה לסגל הנבחרת בשנת 2006 לקראת משחק ראווה, שהתקיים בראוניון, צרפת. בסופו של דבר, כעבור חודש, הוא נכלל באופן מפתיע בסגל הנבחרת לגביע העולם בכדורגל חופים לשנת 2006 ואף כבש בקמפיין זה שער אחד.

במהדורה לשנת 2008 של גביע העולם, הוא כבש מספרת בניצחון במסגרת שלב רבע הגמר על נבחרת צרפת ואף הצהיר בראיון שנערך עימו בשנת 2015, שזהו השער האהוב עליו שהבקיע בקריירה. נבחרתו הגיע לגמר, שם הספיק לכבוש שער אחד מבין שלושה בהפסד לנבחרת ברזיל.

בשנת 2011, הוא זכה בטרבל עם טרצ'ינה (ליגה, גביע וסופר קאפ). במסגרת המשחקים האירופיים של שנת 2015 בבאקו, הוא הפך לשיאן ההופעות החדש של הנבחרת, כששבר את השיא הקודם של מישל לגיסה.

במהלך מוקדמות גביע העולם בכדורגל חופים בספטמבר 2016, פלמאצ'י שבר שיא נוסף, כשהפעם הגיע ל-189 שערים במדי הנבחרת והפך לשיאן הכובשים לאחר שחלף על פני השיא הקודם של רוברטו פסקוואלי. לעומת זאת, שיאו נשבר על ידי, גבריאלה גורי. בנוסף, הוא ערך את הופעתו ה-200 במדי הנבחרת האיטלקית בשלב חצי הגמר מול נבחרת פולין.

לאחר שנים ארוכות במדיה של טרצ'ינה, פלמאצ'י עבר במפתיע ליריבה המקומית, קטניה, בשנת 2017. שערו המאתיים של פלמאצ'י במדי האזורי הגיע בניצחון 4–11 על נבחרת אוקראינה במהלך שלב הסופרפיינל של אליפות אירופה בכדורגל חופים לשנת 2017. בשנת 2019, הוא היה אחד משני שחקני הנבחרת (לצד פרנצ'סקו קורוסיניטי) שגם שיחק בגמר גביע העולם של אותה השנה וגם בגמר גביע העולם הקודם של איטליה בשנת 2008.

## סטטיסטיקות

;לאומיים

;קבוצתיים 

## תארים
### לאומיים
* אליפות אירופה בכדורגל חופים (1): 2018
* משחקי החוף הים תיכוניים (1): 2015

### קבוצתיים
* אליפות איטליה (3): 2011, 2012, 2015
* הגביע האיטלקי (3): 2011, 2014, 2015
* הסופר קאפ האיטלקי (3): 2011, 2012, 2013

### אישיים
* אליפות אירופה בכדורגל חופים (6):
** סופרפיינל
*** מלך השערים: 2009, 2016
** העונה הרגילה
*** מלך השערים: 2009, 2012
*** השחקן הטוב ביותר: 2012, 2019

## קישורים חיצוניים

* הפרופיל של פאולו פלמאצ'י באתר הרשמי של Beach Soccer Worldwide

## הערות שוליים

קטגוריה:כדורגלני חופים
קטגוריה:איטלקים שנולדו ב-1984
אלין דה מונק

**אלין דה מונק** (; נולד ב-22 בינואר 1988), ידועה גם בשם הבמה **אלקטרה**, היא זמרת ושחקנית בלגית. דה מונק הוציאה את אלבום הבכורה שלה, *More Is More*, בשנת 2010. הוא הגיע למקום השני במצעד האלבומים של פלנדריה. בתקופה הזו היא מנחה את תוכנית הרדיו *Que Pasa*.

בהמשך הנחתה בערוץ טלוויזיה JMC לצד שון דונדט.

אלין דה מונק התחילה את קריית שחקנית בשנת 2007 כאשר שיחקה באופרת סבון בלגית Thuis. בשנים 2012–2017 היא הצטלמה בסדרת טלוויזיה Crime Clowns. בשנת 2020 היא התחילה לשחק בסדרה Instafamous. בסך הכול היא שיחקה במעל ל-15 סדרות טלוויזיה.

בשנת 2013 היא דיבבה בסדרת הנפשה "הדבורה מאיה". בשנת 2019 היא דיבבה לפלמית ב"צעצוע של סיפור 4".

## דיסקוגרפיה
### אלבומים

### סינגלים

## קישורים חיצוניים
* 

## הערות שוליים

קטגוריה:זמרות פופ בלגיות
קטגוריה:אמני קפיטול רקורדס
קטגוריה:מדבבות
קטגוריה:שחקניות קולנוע וטלוויזיה בלגיות
קטגוריה:ילידות 1988
קטגוריה:בלגים שנולדו ב-1988
נונו בלשיור

**נונו ריקרדו סנטוס בלשיור** (בפורטוגזית: **Nuno Ricardo Santos Belchior**; נולד ב-9 באוקטובר 1982), המוכר יותר בשם **בלשיור** (בפורטוגזית: **Belchior**) הוא כדורגלן חופים פורטוגזי, המשחק בעמדת החלוץ בספורטינג ליסבון ובנבחרת פורטוגל בכדורגל חופים.

## סטטיסטיקות

;לאומיים

;קבוצתיים 

## תארים
### לאומיים
* גביע העולם בכדורגל חופים (2): 2015, 2019
* אליפות אירופה בכדורגל חופים (5): 2007, 2008, 2015, 2019, 2020
* מונדיאליטו (4): 2003, 2008, 2009, 2019
* גביע אירופה בכדורגל חופים (4): 2003, 2004, 2006, 2016
* המשחקים האירופיים (1): 2019

### קבוצתיים
* גביע אירופה לאלופות בכדורגל חופים (3): 2017, 2018, 2019
* מונדיאליטו למועדונים (2): 2019, 2020
* אליפות איטליה (1): 2008
* אליפות פורטוגל (3): 2018, 2019, 2020
* הגביע הפורטוגלי (2): 2019, 2021
* הגביע הפולני (1): 2020

### אישיים
* מונדיאליטו (3):
** השחקן הטוב ביותר: 2011
** מלך השערים: 2011, 2013
* הגביע האיטלקי (1):
** מלך השערים: 2012
* גביע העולם בכדורגל חופים (2):
** נעל הארד: 2008
** כדור הארד: 2008

## קישורים חיצוניים

* הפרופיל של נונו בלשיור באתר הרשמי של Beach Soccer Worldwide

קטגוריה:כדורגלני חופים
קטגוריה:פורטוגזים שנולדו ב-1982
הר בוריאס (ארץ ויקטוריה)

**הר בוראס** או **הר בוריאס** (באנגלית: **Mount Boreas**) הוא פסגה נישאת, באזור העמקים היבשים מקמרדו ברכס אולימפוס, בארץ ויקטוריה שבאנטארקטיקה.

גובהו של הר בוראיס 2,400 מטרים מעל פני הים.

הר בוריאס ממוקם בין הר איולוס לבין הר דידו.

## היסטוריה
### מקור השם

שמו של הרכס ניתן לו על ידי משלחת החקר האנטארקטית של אוניברסיטת ויקטוריה של ולינגטון (Victoria University of Wellington Antarctic Expedition), משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1958 – 1959.

ההר נקרא על שם בוריאס - דמות מהמיתולוגיה היוונית - וזאת בדומה לאתרים נוספים ברכס אולימפוס, הנקראים על שם דמויות מהמיתולוגיה היוונית.

## קישורים חיצוניים

* הר בוריאס באתר הגאזט האנטארקטי הרשמי של ממשלת ניו זילנד
* הר בוריאס באתר הסקר הגאולוגי של ארצות הברית
* מזג אוויר נוכחי עדכני בהר בוריאס 
** תחזית מזג אוויר עדכנית ארוכת טווח עבור הר בוריאס
** נתוני מזג אוויר היסטוריים עבור הר בוריאס
** סטטיסטיקות מזג אוויר עבור הר בוריאס

## הערות שוליים

בוריאס
בוריאס
תאי עבד

**תאי עבד־קסוס** (נולד ב־8 במרץ   2004) הוא כדורגלן ישראלי המשחק בעמדת הקשר התקפי והקיצוני בלבאנטה, ובנבחרת ישראל עד גיל 21.

## קריירת מועדונים
עבד נולד בתל אביב-יפו והחל לשחק כדורגל בקבוצת הילדים של מכבי תל אביב וכאשר היה בן 15 הצטרף למחלקת הנוער של הפועל תל אביב. באוגוסט 2021 הצטרף למחלקת הנוער של פ.ס.וו. איינדהובן ההולנדית לאחר שחתם על חוזה בן 3 שנים במועדון. בעונת 2023/2024 עלה לקבוצת המילואים של Jong PSV שמשחקת בליגת המשנה ההולנדית (בוגרים). בדצמבר 2023 חתם על חוזה חדש ל-3 שניים נוספות בקבוצה.

בינואר 2026 חתם בלבאנטה מהלה ליגה הספרדית לשלוש שנים וחצי.

## נבחרות ישראל
עבד שיחק עם נבחרת הנוער באליפות אירופה עד גיל 19 - 2022 והבקיע את השער הראשון בניצחון 2-4 נגד אוסטריה בשלב הבתים של הטורניר הסופי.

בשנת 2023 נכלל בסגל הנבחרת לטורניר גביע העולם עד גיל 20, במסגרתו הגיעה הנבחרת לשלב חצי הגמר בו הודחה מול אורוגוואי.

החל מחודש יוני 2025 משמש כקפטן של נבחרת ישראל הצעירה עד גיל 21.

## חיים אישיים
עבד נולד בתל אביב, למשפחה ממוצא עיראקי. ברשותו גם דרכון ספרדי.

אביו, יעקב עבד, הוא בעליה של רשת המסעדות ציפורה ומיתוס. גיסתו היא כוכבת הראליטי אדל בספלוב.

עבד קיבל מצה"ל מעמד של ספורטאי עילוי, מה שאפשר לו לשחק מחוץ לישראל בעת שהיה אמור להתחיל את שירותו הצבאי.

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלנים ישראלים בהולנד
קטגוריה:כדורגלנים ישראלים בספרד
קטגוריה:כדורגלני פ.ס.וו. איינדהובן
קטגוריה:כדורגלני לבאנטה
קטגוריה:ישראלים שנולדו ב-2004
קבוצת פנטלנד

**קבוצת פנטלנד** (באנגלית: **Pentland Group**) היא חברת ספורט ואופנה קמעונאות בריטית, שהוקמה בשנת 1932 בליברפול. החברה מחזיקה בעלות על חברות כגון JD Sports ו-Speedo. בימינו ממוקם מטה החברה בלונדון וכ-50 אלף עובדים מועסקים בה ברחבי העולם.

## היסטוריה ותיאור פעילות החברה
החברה הוקמה בשנת 1932 על ידי מהגרים יהודים ממזרח אירופה. היא פעלה בליברפול, בעיקר בתחום ההנעלה. בשנת 1959 בן המייסדים סטפן רובין סיים את לימודיו והחל לעבוד ליד אביו בניהול העסק. כאשר מת אביו התמנה סטפן רובין למנכ"ל החברה וכיהן בתפקידו עד לשנת 1998, כאשר העביר את השליטה לבנו, אנדרו.

החברה התפתחה בהדרגה. בשנת 1981 היא רכשה 55% ממניות של חברת ריבוק. בשנת 1983/84 ריבוק הייתה אחראית על 70% ממחזור החברה. בשנת 1985 מניות ריבוק הוצעו למכירה בבורסה לניירות ערך של ניו יורק.

המשפחה רשמה את החברה למסחר בבורסה לניירות ערך של לונדון בשנת 1964, אך השאירה בבעלותה את רוב המניות. בשנת 1989 בוצע הנפקה ראשונה לציבור, אך בשנת 1999 נציגי המשפחה רכשו בחזרה את המניות שהונפקו לציבור. בשנת 2019 סטפן רובין היה משלם מס הגדול בממלכה המאוחדת והוא שילם 181.6 מיליון לירה שטרלינג.

בשנת 2005 החברה רכשה 45% של JD Sports ובהמשך היא הגדילה את חלקה ל-55%. לחברה זו קיימים 2,500 חנויות ברחבי העולם.

בשנת 2016 מכירות החברה הגיעו ל-2.4 מיליארד פאונד ורווחים גדלו ל-220 מיליון.

בשנת 2018 הוכרז על יצירת מיזם משותף בנושא הנעלה עם "לקוסט". באותה שנה JD Sports רכשה רשת חנויות בקליפורניה שכוללת 83 חנויות.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בלונדון
קטגוריה:חברות ציוד ספורט
קטגוריה:חברות ביגוד
קטגוריה:הנעלה
קטגוריה:תאגידים רב-לאומיים
מגילת סתרים

**מגילת סתרים** הוא סוג של חיבורים שנזכר בתלמוד, והוא כלל חידושים והלכות. הוא נקרא בשם זה מאחר שתוכנו לא היה גלוי לרבים. במגילת סתרים נכתבו דברים שהיה חשש שיישכחו אם לא ייכתבו.

## רקע
לאחר נתינת התורה במעמד הר סיני, הועברו כל ההלכות כולם במסורת מרב לתלמיד, ונאסר לעלות הלכות אלו על הכתוב מחמת איסור דברים שבעל פה אי אתה רשאי לכותבן. איסור זה היה בתוקפו עד זמן כתיבת המשניות, דבר שהותר עקב ירידת הדורות, והחשש שעם הזמן יאבדו ההלכות.

אמנם אף קודם שהותרה כתיבת התורה שבעל פה, נזכר בתלמוד, שרב ראה מגילה 'מגילת סתרים' של רבי חייא רבו, ובו נכתבו דברי הלכה בשם איסי בן יהודה, וכן היו ברשות חכמים נוספים מגילות סתרים מחכמים שלפניהם, והשתמשו בכך ללימוד ההלכות.

## מהותה
לדעת רש"י עניינה של מגילה זו נקראה בשם זה מחמת . ובמקום אחר כתב רש"י: .

בניגוד לדברי רש"י, שבמגילה נכתבו רק דברי חידוש של יחידים, כתב הרמב"ם בהקדמתו לספרו משנה תורה: . 

כך גם עולה מתשובות רב שרירא גאון, שכל אחד רשם לעצמו את ששמע מרבותיו, ורק כשבא למסור את הדברים לתלמידיו - מסר בעל פה.

## במחקר
אפשטיין סבור כי אף קודם כתיבת המשנה, היא עמדה לרשות התנאים כחיבור כתוב, והחל מתקופת רבי ואילך היו הלכות כתובות, כפי שניתן להיווכח מאותה מגילת סתרים שמצא רב.

יעקב זוסמן חולק בתוקף על מסקנה זו, וסבור כי אין לראות במגילת סתרים זו הוכחה, וכפי הנראה מדובר במקרה פרטני. לדבריו לא נזכר בכל תקופת חז"ל רמז לכך, ואדרבא מצינו במספר מקומות בש"ס שהסתפקו בנוסח המשנה, ולא הביאו לראיה מגילה כלשהי להוכחה. הוא סבור שמגילת סתרים זו הייתה משהו ייחודי, ואף בתלמוד נזכרה מגילה זו פעמיים בלבד.

## ספרי מגילת סתרים
ספר בשם מגילת סתרים מיוחס לרב ניסים גאון, ובאחרונים תמהו על שמו של הספר. בשם הגדולים דוחה את הכוונה ששם הספר רומז לכך שהספר נכתב בסתר מחמת האיסור לכתוב את התורה שבעל פה, שהרי בתקופת רב ניסים גאון כבר הותר איסור זה. הוא משער שהספר נקרא כך מענוונתנו של רב נסים שלא היה חפץ שיפסקו הלכות על פי הספר: .

גם הר״י מיגאש חיבר מגילת סתרים.

גם רבי נחמן מברסלב והאדמו"ר מקאמרנא כתבו מגילות סתרים, אם כי במקרה שלהם מדובר בכתבים מיסטיים ולא הלכתיים.

## ראו גם
* ספר יוחסין (תלמוד)

## לקריאה נוספת
* יעקב זוסמן, **תורה שבעל פה פשוטה כמשמעה: כוחו של קוצו של יו"ד.**
* מרדכי הכהן, "תולדות התנא איסי בן יהודה", פרק ז'-ח', בתוך: **[[סיני (כתב עת)|סיני]]**, כרך ל"ד, ירושלים תשי"ד, עמ' רל"ה ואילך.
* יעקב שמואל שפיגל, **עמודים בתולדות הספר העברי: כתיבה והעתקה**, פרק ט', סעיף י"א - מגילת סתרים, רמת גן תשס"ה, עמ' 473 ואילך.

## קישורים חיצוניים
* 

## הערות שוליים

קטגוריה:ספרות חז"ל
קטגוריה:תקופת המשנה והתלמוד
קטגוריה:היסטוריה של התורה שבעל פה
קטגוריה:יצירות אבודות
צבי פישר

הרב **צבי הירש פישר** (ה'תר"א, 1841 – י"ד באדר ב' ה'תרס"ב, 1902) היה רב הונגרי, רבן של הערים אסוד ודוואוואניה (לעיתים: ויינערן).

## ביוגרפיה
נולד בעיירה מזטור כבן בכור לשמונה אחיו לרב עקיבא פישר, שהיה לאחר מכן אב בית דין טט ולדבורה בילא. בשנת ה'תרט"ז החל ללמוד בישיבת אייזנשטט אצל הרב עזריאל הילדסהיימר ולאחר מכן למד בישיבת פרשבורג אצל הרב אברהם שמואל בנימין סופר (הכתב סופר).

בשנת ה'תרכ"ה נישא לבת דודתו צביה, בתו של הרב אבא חייא הירש, שהיה לאחר מכן דיין וראש בית הדין של סרד.

בשנת ה'תרל"ב (1872) מונה לרבה של אסוד, עיירה השוכנת בקרבת בודפשט, ולאחר מכן, בשנת ה'תרל"ח, מונה לרב קהילת דוואוואניה (ויינערן), מחוז יאס-נאג'קון-סולנוק, בה כיהן כרב למעלה משני עשורים, עד לפטירתו בפורים, י"ד באדר ב' התרס"ב, 1902, בגיל 61. נקבר בווינערן.

חידושיו וכתביו נדפסו בספר עטרת עקיבא.

## משפחתו
על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

הרב פישר נישא לצביה, בת דודתו (האריכה ימים עד תרצ"ה, 1935), ולהם היו 10 ילדים, 5 בנות ו-5 בנים, בהם:
* מרים (ה'תרכ"ו – ה'תרצ"ו) – נישאה לרב מרדכי אפרים פישל פישר, אב בית דין ויינערן ושארושפטק
* הרב מרדכי ליב (ה'תרכ"ט – ה'תרנ"ד) – רבה של קהילת נג'קאטה. נהרג בתאונת רכבת, בגיל 25.
* הרב בצלאל (ה'תרל"ח – כ"ג בניסן ה'תשכ"ו, 1966) – רבה של פאלנקא, טרנז'דאן, ורב בבודפשט

## הערות שוליים

קטגוריה:רבנים הונגרים
קטגוריה:בוגרי ישיבת פרשבורג
קטגוריה:תלמידי הכתב סופר
צבי
קטגוריה:הונגרים שנולדו ב-1841
קטגוריה:הונגרים שנפטרו ב-1902
ברמחה

שמאל|ממוזער|150px|האי ברמחה במפה משנת 1846
**ברמחה** (**Bermeja**) הוא אי תעתוע השוכן במפרץ מקסיקו, מול החוף הצפוני של חצי האי יוקטן, והיה רשום במפות של מפרץ מקסיקו במשך כארבע מאות שנה, מהמאה ה-16 עד ה-20.

## מאפייני האי
מדובר באי שהיה אמור להיות קטן מאוד, בגודל של עד עשרות מטרים, שאיש לא גר בו ודבר לא צמח עליו. התגלה על ידי הנוסע אלונסו דה סנטה קרוז שסימן את האי במפות כבר ב-1539, ולפי תיאורים שונים ייתכן שהופיע גם בהמשך, אף כי הדבר לא ודאי. האי הופיע בכל המפות של מפרץ מקסיקו עד המאה ה-20.

למרות היותו ממוקם באופן מדויק ביחס לאיים שכנים על ידי קרטוגרפים ספרדים בולטים מהמאה ה-16, האי לא נמצא בסקר משנת 1997, וגם לא במחקר נרחב משנת 2009 שנערך על ידי האוניברסיטה הלאומית האוטונומית של מקסיקו (UNAM) מטעם לשכת הצירים המקסיקנית. ההתעניינות באי התעוררה בסוף 2008, ונבעה מהעובדה שבמפרץ מקסיקו התגלו מחצבי נפט גדולים. אילו אי זה היה קיים, הדבר היה מאפשר למקסיקו לדרוש בעלות על קידוחי נפט במפרץ מקסיקו, בכל המרחב הימי המקיף אותו.

האי הוזכר לראשונה על ידי אלונסו דה סנטה קרוז ב-*El Yucatán e Islas Adyacentes*, שהיא רשימה של איים של האזור שפורסמה במדריד בשנת 1539. מיקומו המדויק נמסר ב-*Espjo de navegantes* (סביליה, בערך 1540) על ידי אלונסו דה צ'אבס, שכתב כי מרחוק, האי הקטן נראה "בלונדיני או אדמדם" (בספרדית : *bermeja*).

## קידוחי נפט באזור האי
האי עדיין נחשב כקיים בתחילת המאה ה-20. מאחר שהיה אי קטן מאוד, למעשה גל אבנים בולט באמצע האוקיינוס, לא היה בו עניין עד למאה ה-21, אז הובהר סופית שאינו קיים. השאלה האם היה קיים בעבר ונעלם, או שלא היה קיים כלל, נותרה פתוחה. בשנת 2009 הודיע תאגיד הנפט BP כי באזור שבו אמור להיות האי, בעומק של למעלה מקילומטר, נמצא מרבץ נפט גדול, שבכוונתה להתחיל בקידוחו. אישור הקידוח היה לכאורה בגבולות המרחב הימי של מקסיקו, שהאי ברמחה בבעלותה, ואילו היה האי קיים היו הקידוחים באזור נחשבים אזור כלכלי בלעדי מקסיקני. תאגיד הנפט האמריקאי, מנגד, הבהיר כי האי לא קיים, ולכן החברה המוצאת את המחצב היא הבעלים שלו, בהתאם לחוק הימי.

## סיבות להיעלמות האי
ייתכן שהאי לא היה קיים מעולם, ומדובר בטעות העתקה מתמשכת, שמקורה בתצפית שגויה של קרטוגרפים מוקדמים. אלה הגורסים כי האי מעולם לא היה קיים מציינים כי כבר ב-1997 יצאה משלחת שלא מצאה את האי; וכן שהאי לא הופיע מעולם ב-Google Earth, תוכנת המיפוי העולמית של גוגל שהחלה לפעול בשנת 2000.

עם זאת, העובדה כי במשך 400 שנה לא היה ערעור של ממש על קיומו, ויש אזכורים שלו מצד יורדי ים במהלך ההיסטוריה, מאפשרים להניח גם אפשרות אחרת, והיא שהאי היה קיים ונעלם. יש שתי תיאוריות המסבירות את ההיעלמות:
*ההסבר הראשון הוא שינויים בגאוגרפיה של קרקעית האוקיינוס, או עליית מפלס פני הים שהביאו לשקיעתו.
*התיאוריה האחרת שהועלתה, בעיקר על ידי לאומנים מקסיקנים, היא תאוריית קונספירציה הגורסת כי סוכנות הביון האמריקאית המרכזית הטביעה את האי כדי להרחיב את האזור הכלכלי שהוקצה לארצות הברית לקידוחי נפט. הטענה היא שבאזור עמוס בנפט וחשוב כל-כך מבחינה כלכלית, המכיל על-פי אומדנים מעל לשלושה מיליארד חביות נפט, כלומר שווי של מעל ל-200 מיליארד דולרים, ומהווה מוקד משיכה כלכלי, היה אינטרס אמריקאי להפציץ את האי הקטן באישון לילה ולהעלימו, והאמריקאים הוכיחו בעבר (לדוגמה, ההתערבות האמריקאית בייסוד פנמה, והלאמת תעלת פנמה), שכאשר מדובר ברווחים כספיים הם עשויים לפעול ללא גבולות.

## קישורים חיצוניים
* סרט תיעודי של BBC העולמי "האי החסר של מקסיקו" , ספטמבר 2009.
* 

## הערות שוליים

קטגוריה:איי תעתוע
קטגוריה:תאוריות קשר
קטגוריה:מפרץ מקסיקו
פרסי המוזיקה של רדיו דיסני

**פרסי המוזיקה של רדיו דיסני** (באנגלית: **Radio Disney Music Awards**; בראשי תיבות: **RDMA**) הייתה תוכנית פרסים שנתית שהופעלה ונוהלה על ידי רשת הרדיו האמריקאית, רדיו דיסני , החל משנת 2001. במקור, היא שודרה רק ברדיו דיסני, אך הופסקה ב-2008–2012, ושודרה ברדיו דיסני ובערוץ דיסני ב-2014–2019.

רדיו דיסני הפסיק את פעילותו ב-14 באפריל 2021. הרשת לא הצהירה על עתיד תוכנית הפרסים.

## היסטוריה
פרסי המוזיקה של רדיו דיסני נתנו פרסים לכבוד הישגי השנה במוזיקה, בעיקר בז'אנר הטין פופ. הפרסים הוענקו על בסיס הצבעה ממאזיני הרשת באמצעות הצבעה מקוונת. הגביע המוענק לזוכים מכונה "מיקי הזהב", פסלון בצבע זהב עם דמות של מיקי מאוס העוטה אוזניות.

ב-2014, התוכנית החלה להופיע בערוץ דיסני בהשהיית קלטת, זאת כדי להתחרות בפרסי בחירת הילדים של ניקלודיאון.

ב-16 ביוני 2019, שונה שם פרסי המוזיקה של רדיו דיסני לשנת 2019 ל-*ARDYs: A Radio Disney Music Celebration* ושודרו בשידור חי בפעם הראשונה במקום בהשהיית קלטת.

## קטגוריות פרסים
* הזמרת הטובה ביותר
* הזמר הטוב ביותר
* ההרכב הטוב ביותר
* שיר השנה
* האמן העולה הטוב ביותר
* אמן פרץ דרך
* שיר לרקוד איתו
* בחירת המעריצים
* השיר השמח הטוב ביותר
* שיר הפרידה הטוב ביותר
* שיתוף הפעולה הטוב ביותר
* השיר הטוב ביותר לליפ סינק
* אמן הקאנטרי הטוב ביותר
* שיר הקאנטרי הטוב ביותר
* אמן הקאנטרי העולה הטוב ביותר
* סיבוב ההופעות האהוב ביותר
* כוכב המדיה האהוב ביותר
* האמן הבין-לאומי האהוב ביותר

### לשעבר
* האמן עם הסטייל הטוב ביותר
* האמן המדובר ביותר
* האמן שנהפך לזמר הטוב ביותר
* הווידאו קליפ הטוב ביותר
* שיר הפסקול הטוב ביותר
* השיר הקליט החדש ביותר
* ההמנון הטוב ביותר
* האלבום הטוב ביותר
* השיר לשיעורי הבית הטוב ביותר
* שיר הקריוקי הטוב ביותר
* השיר הטוב ביותר לגיטרת אוויר
* השיר הטוב ביותר לצפיית שירת אביך
* השיר הטוב ביותר לרוק אאוט עם ה-BFF
* הסלבריטאי הכי מצחיק
* ההופעה האקוסטית הטובה ביותר
* שיר הדרכים הטוב ביותר

## פרסים מיוחדים
### פרס המשפיעים
ב-2018, ניתן לג'נט ג'קסון את פרס המשפיעים.

### פרס הגיבורים
האמנים הבאים קיבלו את פרס הגיבורים:
* 2014: שאקירה
* 2015: ג'ניפר לופז
* 2016: גוון סטפאני
* 2017: ניק ג'ונאס
* 2018: קארי אנדרווד
* 2019: אבריל לאבין

### פרס האייקון
האמנים הבאים קיבלו את פרס האייקון:
* 2017: בריטני ספירס
* 2018: קלי קלרקסון

### פרס הגיבורים לשינוי
האישים הבאים קיבלו את פרס הגיבורים לשינוי:
* 2013: מרי דוסון, בן הרוביץ, מישה אחמד, דארה רייס ודנזל פרי.
* 2014: אריאנה לופז, מתיו קפלן ויוסימאר רוחאס.
* 2016: וויטני סטיוארט ובריידן מנרינג.

### פרסים מיוחדים נוספים
* 2014: **פרס המצעדים** ניתן לאריאנה גרנדה על השפעתה על מצעדי המוזיקה.
* 2014: **פרס Show Stopper** ניתן ל-R5 עבור *Louder Tour*.

## הישגים
### הכי הרבה זכיות
* הילרי דאף - 18 זכיות
* פיפת' הרמוני, סלינה גומז וטיילור סוויפט - 8 זכיות
* אבריל לאבין ומיילי סיירוס - 7 זכיות

### הכי הרבה מועמדויות
זוהי רשימה של אמנים ושחקנים מועמדים רבים שקיבלו לפחות עשרה מועמדויות.
* הילרי דאף - 35 מועמדויות
* ונסה הדג'נס - 22 מועמדויות
* אבריל לאבין - 21 מועמדויות
* אשלי טיסדייל - 19 מועמדויות
* לינדזי לוהן - 17 מועמדויות
* מיילי סיירוס, סלינה גומז וטיילור סוויפט - 16 מועמדויות
* זאק אפרון - 15 מועמדויות
* ג'סטין ביבר וקלי קלרקסון - 14 מועמדויות
* R5 - 11 מועמדויות
* אריאנה גרנדה וג'וג'ו - 10 מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי מוזיקה אמריקאיים
להב חצוי

**להב חצוי** הוא סרט קולנוע ישראלי-אמריקאי דובר אנגלית משנת 1992 בכתיבתו ובימויו של עמוס קולק, עם עמוס קולק ופיי דאנאוויי בתפקידים הראשיים.

העלילה היא על עיתונאית אמריקאית שמגיעה לישראל כדי לסקר את החיים בשטחים ומתאהבת בקצין ישראלי שמשרת שם. היא מגיעה עם דעות פרו-פלסטיניות אבל מסתבר לה שהסכסוך מורכב ומסובך ולשני הצדדים יש טענות שיש להתחשב בהן.

הסרט מסקר את הסכסוך הישראלי פלסטיני ומתראיינים בו טדי קולק, אבא אבן, חנאן עשראווי, זיאד אבו זיאד, הרב מאיר כהנא ונעמי אלטרץ, אלמנתו של אלי אלטרץ (שנרצח בפיגוע דקירה ב-21 באוקטובר 1990) בפיגוע בשכונת בקעה. הסרט צולם בירושלים וסיבבתה בקיץ 1990, אך יצא לאקרנים שנתיים אחר כך.

הסרט היה מועמד לפרס אופיר לסרט העלילתי הטוב ביותר ועמוס קולק לפרס אופיר לשחקן הראשי הטוב ביותר על תפקידו בסרט.
## תקציר העלילה
פיי מילאנו (פיי דאנאוויי) היא עיתונאית של ניו יורק הראלד שמגיעה לישראל לשלושה שבועות כדי לסקר את הסכסוך הישראלי פלסטיני. בדרכה לירושלים הוא עוצרת לחייל ישראלי במילואים בשם דייוויד (עמוס קולק). הוא מתחיל לחזר אחריה בדרך מצ'ואיסטית שגורמת לה להורידו מהרכב.

בדרך למערכת העיתון היא נתקלת בהפגנה של פלסטינים במזרח ירושלים, מבחינה בשוטר רודף אחרי נערה ומתכונן להכות אותה אך נסוג בגלל פיי שמצלמת זאת ודואגת שהתמונה תופץ.

פיי נפגשת עם משה (שמואל שילה) מנהל מערכת העיתון בירושלים והוא מגיע אתה לביתו של שאפיק (מכרם ח'ורי), פעיל פלסטיני שבנו נהרג באחת ההפגנות. שאפיק מספר לפיי כי היה מוכן למסור את אבריו של בנו להשתלה אפילו ליהודים אבל אחיינו מוסטפא (מוחמד בכרי) סירב.

בהמשך מגורש שאפיק ללבנון אך מסתנן בחזרה לישראל ונהרג לאחר שמשתפי"ם בגדו בו.

פיי מתארחת בביתו של מוסטפא וצופה באנשי שב"כ מתפרצים לדירה והמפקד (יוסי וירז'נסקי) פוקד עליו להתלוות לחקירה. פיי מצלמת זאת וכותבת כתבה גדולה לעיתון שזוכה לשבחים מהעורך הראשי. הצנזורית הצבאית (ענת עצמון) מזמנת את פיי ושוללת ממנה את תעודת העיתונאי בגלל ששלחה כתבה עוינת ללא אישורה.

פיי פוגשת בדייוויד שהוא סופר והוא מארגן לה פגישה עם דודו טדי קולק. בהמשך מראיינת פיי גם את אבא אבן, חנאן עשראווי, זיאד אבו זיאד, הרב מאיר כהנא ונעמי אלטרץ, שבעלה נדקר למוות על ידי מחבל פלסטיני.

הידידות בין דייוויד לפיי מתהדקת. פיי נוסעת לכפר פלסטיני לצפות בפיצוץ בית של מחבל ופוגשת שם את דייוויד. הוא לוקח אותה לפגישה עם מוסטפא ומשפחתו. מוסטפא מבקש ממנה להעביר מכתב לאדם מסוים היות שהוא לא יכול לצאת מהבית. פיי עושה זו ובעת שהוא פותח את הדלת, יורה בו מוסטפא למוות ותולה את גופתו ברחוב למען יראו מה דינו של משת"פ, לתדהמתה של פיי.

פיי מקבלת ידיעה שבפיצוץ הבית נכווה ילד פלסטיני. היא מגיעה לבית החולים, מצלמת בהיחבא את הילד ושולחת כתבה עוינת לעיתון. כאשר מתברר לה שהילד נכווה ללא קשר לפיצוץ היא מתקשרת לעורך ומבקשת לבטל את הכתבה אבל הוא מסרב כי זה חומר טוב.

פיי מתחילה להבין שהסכסוך אינו חד וחלק וידידותה עם דייוויד מתהדקת. לקראת סוף תפקידה היא נוסעת לטיול בשטחים עם דייוויד ובתו. דייוויד יוצא מהרכב ללוות את בתו לצרכיה ופיי נשארת ברכב כשילדי הכפר סביבה, מנענעים את הרכב. ילד אחד מתכוון לזרוק אבן גדולה. פיי מתאוששת מתדהמתה, שולפת אקדח ומאיימת עליו ובמצב הזה מסתיים הסרט (זאת גם תמונת הפרסומת של הסרט).

## צוות השחקנים

## קישורים חיצוניים

## הערות שוליים

קטגוריה:סרטי 1992

קטגוריה:סרטים בעברית
קטגוריה:סרטי דרמה ישראליים
קטגוריה:צה"ל בקולנוע
קטגוריה:סרטי מלחמה ישראליים
קטגוריה:סרטים ישראליים משנת 1992
קטגוריה:סרטי עמוס קולק
Monsters (שיר של שיינדאון)

"**Monsters**" (במקור נכתב באותיות גדולות: "**MONSTERS**"; בעברית: "**מפלצות**" או, בהקשרו של השיר, "**שדים**") הוא הסינגל השלישי מתוך *[[Attention Attention]]*, אלבומה השישי של להקת הרוק האמריקאית שיינדאון. השיר הגיע לפסגת מצעד הרוק המיינסטרימי של המגזין בילבורד ביוני 2019 והפך בכך לסינגל ה-14 של הלהקה שמגיע למקום הראשון, הישג שהביא את הלהקה למקום השני במספר הסינגלים שמגיעים לראש המצעד, מאז שהמצעד נוצר בשנת 1981. השיר היה אחד מחמשת המועמדים של iHeartRadio לשיר השנה ברוק.

ב-29 ביוני 2022 קיבל השיר מאיגוד תעשיית ההקלטות האמריקאי מעמד של תקליטון פלטינה, לאחר שמכר למעלה ממיליון עותקים בארצות הברית.

## רקע
השיר יצא לאור ב-1 במרץ 2019 כסינגל השלישי מתוך האלבום *Attention Attention*, אחרי השירים "Devil" ו"Get Up". באפריל 2019 ציין המגזין בילבורד שהשיר הפך לשיר ה-25 של שיינדאון שהגיע לעשירייה הראשונה במצעד הרוק המיינסטרימי של המגזין. ביוני 2019 הגיע השיר למקום השני, וביולי אותה שנה שהה במקום הראשון במשך שבוע. כבר ביולי 2018 רמזה הלהקה על וידאו קליפ צפוי לשיר, אך זה שוחרר רק ביוני 2019. ב-2 ביולי 2019 הוציאה הלהקה קליפ אנימציה לשיר.

## נושאים וכתיבה
*Attention Attention* הוא אלבום קונספט ש"ממפה את חייו של הפרוטגוניסט מהשפל הכואב ביותר ועד לגבהים צורבים". השיר "Monsters" מופיע באמצע האלבום. ברנט סמית ציין שהשיר הושפע ממאבקי העבר שלו עם אלכוהוליזם ושימוש לרעה בסמים, בתקופת האלבום *[[The Sound of Madness]]*, וציין: סמית ציין שהשיר מושפע גם מהמודעות העצמית שלו לנושא, ואמונתו שלמרות שהוא שולט בפיכחותו, הוא חש שמספיקה פעם אחת בה ישתה אלכוהול והוא יחזור לשתייה מרובה שתגרום לו לצרות.

בעוד שמבקרים רבים סברו שרוב האלבום *Attention Attention* היה ניסיון למצוא חן בעיני חובבי להקות פופ מודרניות כמו אימג'ן דרגונז, השיר "Monsters" צוין על ידם ככזה שנשמע כמו שיר קלאסי של שיינדאון.

## משתתפים
**שיינדאון**
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

## מיקומי שיא
ביוני 2019 הגיע השיר למקום הראשון במצעד הרוק המיינסטרימי של הבילבורד. השיר היה ל-14 של שיינדאון שמגיע למקום הראשון, והעביר את הלהקה למקום השני במצעד הלהקות שהכניסו שירים למקום הראשון במצעד.

### מצעדים שבועיים

### מצעדים שנתיים

## פרסים ומועמדויות

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירים על מפלצות
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
אינטרמדיה

**אינטרמדיה** (באנגלית: **InterMedia**; ברוסית: **ИнтерМедиа**) היא סוכנות ידיעות רוסית, אשר נוסדה ב-1993 על ידי יבגני ספרונוב, אלכסנדר שומסקי ודמיטרי אנושין. סוכנות הידיעות מפרסמת חדשות על מוזיקה, קולנוע ותיאטרון, וכן חדשות אקטואליה. כמו כן, סוכנות הידיעות מפרסמת מדי שבוע את מצעדי המוזיקה ברוסיה, בהתבסס על מכירות שירים והזרמת מוזיקה.

מאז אפריל 2010, היא אחראית, בשיתוף פעולה עם איגוד תעשיית ההקלטות הרוסי, על הענקת אישורי הקלטת מוזיקה ברוסיה. מאז פברואר 2018, אינטרמדיה אחראית על הענקת אישורי הקלטת מוזיקה ברוסיה.

## קישורים חיצוניים

* 

## הערות שוליים

קטגוריה:רוסיה: אמצעי תקשורת
קטגוריה:סוכנויות ידיעות
Linger

"**Linger**" הוא סינגל של הזמר האוסטרלי גאי סבסטיאן, בשיתוף פעולה עם הראפר האמריקאי לופה פיאסקו. השיר יצא, על ידי סוני מיוזיק אוסטרליה, ב-1 בדצמבר 2014. השיר מופיע כסינגל הרביעי מתוך אלבום האולפן השביעי של סבסטיאן, *Madness*. השיר הגיע, בשיאו, למקום ה-17 במצעד הסינגלים של ARIA וקיבל אישור פלטינה על ידי איגוד תעשיית ההקלטות האוסטרלי עבור 70,000 מכירות.

גרסה אקוסטית של השיר יצאה ב-8 בדצמבר 2014.

נכון ליולי 2022, השיר הושמע למעלה מ-1.2 מיליון פעמים ביוטיוב, ולמעלה מ-3.1 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:בלדות פופ
קטגוריה:סינגלים בהוצאת סוני מיוזיק אוסטרליה
אלנה יונצ'בה

**אלנה יונצ'בה** (בבולגרית: **Елена Николова Йончева**; נולדה ב-27 במאי 1964, סופיה) היא עיתונאית ופוליטיקאית בולגרייה.

## ביוגרפיה
אלנה יונצ'בה נולדה בסופיה. לאחר סיום בית הספר היא למדה באוניברסיטת מוסקבה.

בחזרתה לבולגריה היא התחילה בקריירה עיתונאית. בשנים 1994–2009 היו לה קשרים עם סרגיי סטאנישב שאותו הכירה עוד בתקופת הלימודים במוסקבה.

יונצ'בה הכינה כתבות מאזורי סכסוך רבים לרבות קוסובו, ישראל, סומליה, אפגניסטן ועוד. בשנת 2003 בעיראק היא נעצרה על ידי מורדים חמושים ושוחררה רק בהתערבות השלטונות. בשנת 2013 היא נפצעה במהלך מהומות בטורקיה.

יונצ'בה עשתה סרט תעודה על תחנת מחקר בולגרית באנטארקטיקה ועל קהילה של צוענים בבולגריה. בשנת 2008 היא השתתפה בתוכנית טלוויזיה "רוקדים עם כוכבים" בטלוויזיה הבולגרית. החל באוקטובר 2013 היא הנחה תוכנית "The Original" בערוץ TV7. באותה תקופה היא הייתה בצוות הפקה של סרט "The Border" על הגבול הדרומי של בולגריה ותנועת מהגרים לא-חוקיים דרכו. יונצ'בה עשתה סדרת סרטים על אירועי יורומאידאן באוקראינה והשלכותיו. בשנת 2015 פטרו פורושנקו אסר עליה להגיע לאוקראינה. בעקבות הלחץ הבין-לאומי איסור זה בוטל. בסך כל לזכותה כ-25 סרטי תעודה.

בשנת 2015 יונצ'בה הייתה בצוות שקידם בחירת רומן ראדב לנשיא המדינה. בעקבות בחירתו היא קיבלה משרה בסגל הנשיא. בשנת 2017 יונצ'בה נבחרה לפרלמנט הבולגרי. בהיותה בפרלמנט היא חשפה מספר פרשיות שחיתות שלטונית שבוצעו על ידי נציגי המפלגה השולטת שהיא הייתה חברה בה. בין הפוליטיקאים שנפגעו היה בויקו בוריסוב שכיהן בתפקיד ראש הממשלה. הוא הגיש נגדה תביעה. לאחר מספר דיונים משפטיים יונצ'בה זכתה ובוריסוב חויב לשלם קנס. החל משנת 2019 היא חברה בפרלמנט האירופי. היא חברה בוועדת ביטחון והגנה של המוסד.

## קישורים חיצוניים

* אלנה יונצ'בה, באתר הפרלמנט האירופי

## הערות שוליים

קטגוריה:עיתונאים בולגרים
קטגוריה:פוליטיקאיות בולגריות
קטגוריה:בוגרות אוניברסיטת מוסקבה
קטגוריה:בוגרי אוניברסיטת מוסקבה
קטגוריה:חברי הפרלמנט האירופי מטעם בולגריה
קטגוריה:ילידות 1964
קטגוריה:בולגרים שנולדו ב-1964
Middle of the Night (שיר של The Vamps ומרטין ינסן)

"**Middle of the Night**" (בעברית: "**אמצע הלילה**") הוא סינגל של הלהקה הבריטית The Vamps והדי ג'יי הדני מרטין ינסן. השיר יצא, על ידי חברת התקליטים וירג'ין EMI רקורדס, ב-28 באפריל 2017. השיר משמש כסינגל השני מתוך אלבום האולפן השלישי של הלהקה, *Night & Day*.

נכון ליולי 2022, השיר הושמע למעלה מ-14 מיליון פעמים ביוטיוב, ו-150 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי The Vamps
קטגוריה:שירים באנגלית
קטגוריה:שירים על לילות
קטגוריה:בלדות פופ
קטגוריה:סינגלים בהוצאת וירג'ין EMI רקורדס
אדנה דמירספור

**אדנה דמירספור** (בטורקית: **Adana Demirspor)** הוא מועדון כדורגל מהעיר אדנה שבטורקיה המשחק בליגת המשנה הטורקית. המועדון הוקם על ידי עובדי חברת הרכבות הלאומית של הרפובליקה הטורקית בשנת 1940.

## היסטוריה
היסוד של אדנה דמירספור הוצע לראשונה בשנת 1938 על ידי קבוצה של עובדים מחברת הרכבות הלאומית של הרפובליקה הטורקית. המועדון נוסד רשמית ב-28 בדצמבר 1940 בעזרת למעלה מחמש מאות עובדים של החברה. אדנה דמירספור התחרתה בליגת הכדורגל של אדנה. דמירספור זכתה בליגה עם שיא של 15 פעמים בין 1942 ל-1959. הם גם זכו באליפות החובבים הטורקית ב-1954.

בשנת 1959 הוקמה הליגה הטורקית הלאומית, הליגה כללה שמונה מועדונים מאיסטנבול, וארבעה מועדונים כל אחד מאנקרה ואיזמיר. כשאדנה הצטרפה לליגה ב-1960, היא הפכה לקבוצה הראשונה המשחתקת בליגה שלא מאחת משלוש הערים הגדולות. השהות שלהם לא נמשכה זמן רב, שכן הם סיימו במקום האחרון עם 18 נקודות בעונתם הראשונה, המועדון חזר לליגה של אדנה, שם התחרו עד 1963. הליגה השנייה בטורקיה נוצרה ב-1963. אדנה דמירספור הורשתה להתחרות בליגה, וסיימה במקום השני בעונתה הראשונה. דמירספור התחרתה בליגה השנייה במשך תשע שנים לפני שעלתה חזרה לליגה הראשונה לראשונה מאז עונת 1960/1961.

בעונת 1977/1978 העפילה הקבוצה לראשונה לגמר הגביע הטורקי, שם נכנעה לטרבזונספור. באותה השנה נפגשה שוב עם טרבזונספור בגמר גביע ראש הממשלה, אך שוב הפסידה לה. אדנה שיחקה בליגה הבכירה עד 1984, כאשר הישג השיא של הקבוצה היה בשנת 1981/1982 כשסיימה במקום השישי.

העונה האחרונה שלהם בליגה הבכירה הייתה בעונת 1994/1995. הקבוצה סיימה עם 15 נקודות, סך הנקודות הנמוך ביותר אי פעם של קבוצה בליגה הראשונה. אדנה דמירספור הגיעה לנקודת השפל הגדולה ביותר ב-1999 כשירדה לליגה השלישית. המועדון שיחק שנתיים בליגה השלישית לפני שעלתה חזרה לליגה השנייה. היא שיחקה בליגה השנייה מ-2004 עד 2012, לפני שחזרה לליגה הבכירה.

בעונת 2024/2025, בעקבות חובות וקנסות, נענשה הקבוצה בכך שלא תוכל לבצע ההעברות ולאחר מכן גם הופחתו ממאזנה 12 נקודות. בעקבות העונש הקבוצה מנתה בעיקר סגל שחקנים צעירים מקבוצת הנוער ושחקנים צעירים שהושאלו מקבוצות אחרות. דבר זה הוביל לירידת ליגה 10 מחזורים לסיום העונה. את העונה סיימה הקבוצה עם 2 נקודות בלבד.  

## סגל נוכחי
נכון ל-18 בספטמבר 2022

 (קפטן)
 (קפטן שני)

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-1940
קטגוריה:טורקיה: מועדוני ספורט
קטגוריה:אדנה
איו (אמורא)

**אַיּוֹ** היה אמורא בבלי בדור המעבר מדור האמוראים לדור התנאים. בש"ס מובא בשמו מאמר אחד שהבוא בשמו על ידי האמורא רב.

## שמו
הרב ראובן מרגליות טען שמכיוון שאמורא בשם זה לא מוזכר בש"ס בשום מקום, כנראה ששמו לא נודע וכונה "איו" על שם השמועה שפרסם שצריך לברר איו (היכן) החכם האם במזרח או במערב, פירושו זה הוא חלק ממחקרו על פסדבונים בתלמוד.

## מאמריו
איו שנה משנה של רבי יהודה בענייני עירוב, שמועתו זו מובאת ארבע פעמים בש"ס, בסוגיית ברירה:

## הערות שוליים

קטגוריה:דור המעבר לאמוראי בבל
שכילא

**שכילא** (; נולדה ב-3 במאי 1962) היא זמרת אמריקאית, תושבת סן דייגו שבקליפורניה, ילידת איראן. שכילא מבצעת את שיריה במגוון שפות, ביניהן פרסית, כורדית, אנגלית, טורקית, הינדית וספרדית. זכתה בפרס האקדמיה הפרסית בשנת 2006 ובפרס מוזיקת העולם ב-2015. שכילא הוציאה לאור למעלה מ-20 אלבומי אולפן בפרסית, וכמו כן אלבום רבים באנגלית. היא שרה בעיקר על רוחניות, אהבה, שלום והתעוררות נפשית. מילות השירים שלו נשאבות מג'לאל א-דין רומי, משורר, משפטן, מלומד מוסלמי סוני, תאולוג פרסי, קדוש ומיסטיקן סופי בן המאה ה-13. היא גם חברה רשמית בחבר המושבעים של פרסי גראמי.

## קריירה
שכילא החלה את קריירת המוזיקה שלה בגיל 9, כשהוזמנה להופיע בתוכנית טלוויזיה איראנית. מאוחר יותר עברה לסן דייגר, שם למדה מוזיקה במכללת פאלומר. היא הוציאה את אלבום הבכורה שלה, *Kami Ba Man Modaaraa Kon*, ב-1990. אלבומה השני, *Geryeh Dar Ragbar*, פורסם במלואו בשנת 1992. היא חתומה בחברת התקליטים הפרסית Taraneh רקורדס.

בין השנים 1997–2008 הייתה חתומה גם בחברת התקליטים קלטקס רקורדס מלוס אנג'לס. שכילא פרסמה בהוצאתם יותר משמונה אלבומים. בשנת 2013 הקימה חברת תקליטים משלה, שכילא אנטרפרייסס, שם הקליטה יותר מעשרה סינגלים שונים.

בשנת 2014 הוציאה שכילא את הסינגל "Treasure Within", שהגיע למקום הראשון בכמה ממצעדי הבילבורד השונים. אלבומה *11:11 City of Love* יצא ב-2015, והגיע גם הוא למקום הראשון בטבלאות הדירוגים השונות של הבילבורד.

## דיקוגרפיה
* 1990: *Kami Ba Man Modaaraa Kon*
* 1992: *Geryeh Dar Ragbar*
* 1993: *Gheybate Noor*
* 1995: *Live in Concert*
* 1995: *Ākharin Kokab*
* 1997: *Ersiehaayeh Aatefie*
* 1999: *Zabaaneh Negaah*
* 2000: *Ashke Mahtab*
* 2001: *Aava*
* 2001: *Live in Concert*
* 2002: *Ansooye Bi-su*
* 2004: *Jadouye Sokout*
* 2005: *Labe Khaamoush*
* 2008: *Sho'leye Bidaar*
* 2009: *Mojdey e Azadi*
* 2012: *Fereshteh Baanu*
* 2015: *11:11 City of love*
* 2015: *Ganje Nahan*

## קישורים חיצוניים
* 

## הערות שוליים

קטגוריה:זמרות איראניות
קטגוריה:זמרות אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
דימיטר טונצ'ב

**דימיטר סטויאנוב טונצ'ב** (בבולגרית: **Димитър Стоянов Тончев**; 7 בנובמבר 1859, קאלופר, האימפריה העות'מאנית – 20 בפברואר 1937, סופיה, ממלכת בולגריה) היה משפטן, ופוליטיקאי בולגרי, אשר בשלהי המאה ה-19 וראשית המאה ה-20 כיהן במספר כהונות שר בממשלות נסיכות בולגריה ובכללן שר החוץ של הנסיכות.

## קורות חייו
דימיטר טונצ'ב נולד בעיירה קאלופר הסמוכה לקרלובו. הוא סיים בית ספר תיכון במיקולאייב וב-1883 סיים את הפקולטה למשפטים של אוניברסיטת אודסה. ב-1884 נבחחר לאספה הלאומית הבולגרית. בין השנים 1887–1888 כיהן כיושב ראש האספה הלאומית. בשנים 1888–1891 כיהן כשר המשפטים של נסיכות בולגריה, ב-1894 כיהן כשר המסחר והחקלאות, בשנים 1899–1900 כיהן כשר למבני ציבור, דרכים ותקשורת, בשנים 1900 - 1901 כיהן כשר החוץ, ובין 1913–1918 כיהן כשר האוצר של ממלכת בולגריה.

ב-1919 נעצר על ידי משטרת בולגריה בהוראת ראש הממשלה אלכסנדר סטמבוליסקי והועמד לדין ביחד עם פוליטיקאים נוספים בעוון אחריות לתוצאותיה ההרסניות של מלחמת העולם הראשונה כפי שהתבטאו בחוזה ניי. ב-1923 הורשע ונשלח למאסר, וב-1924 זכה לחנינה ושוחרר מכלאו. טונצ'ב פרש מהחיים הפוליטיים והמשיך בקריירה אקדמית. הוא הלך לעולמו בסופיה ב-1937.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:יושבי ראש האספה הלאומית (בולגריה)
קטגוריה:בוגרי אוניברסיטת אודסה
קטגוריה:בולגרים שנולדו ב-1859
קטגוריה:נפטרים ב-1937
אוחילה לאל

**אוחילה לאל** הוא פיוט מסוג רשות שלא ידוע מחברו, ונאמר בתפילת ראש השנה כרשות לאמירת פיוטי מלכויות זכרונות ושופרות ובתפילת יום הכיפורים כרשות לאמירת סדר העבודה.

הפיוט כולל ארבעה טורים ללא חרוז הפותחים כולם באות א'. הפיוט נחתם בשרשרת פסוקים שהרכבה המדויק משתנה בין המנהגים אך כוללת בדרך כלל את ; את ; ואת . פסוקים אלה אופייניים לסיומם של פיוטי רשות.

זהותו של מחבר הפיוט אינה ידועה, אולם מתפוצתו הרבה וחוסר החריזה שבו, דבר שהיה נהוג אצל פייטנים קדומים, ניתן להסיק שהוא עתיק ביותר, אולי מן התקופה הקדם-קלאסית.

## זמן אמירתו
בדומה לפיוטים אחרים שנאמרים על ידי שליח הציבור בתפילות הימים הנוראים, כגון "מסוד חכמים ונבונים" ו"הנני העני ממעש", משמשת התפילה מעין בקשת רשות לשאת תפילה.

על פי מנהג יהדות אשכנז, הפיוט נאמר באמצע חזרת הש"ץ בתפילת מוסף - בראש השנה לפני אמירת פיוטי התקיעות, ובתפילות יום הכיפורים לפני סדר העבודה. במאות השנים האחרונות, בנוסח הספרדים אומרים את הפיוט כפתיחה לחזרת הש"ץ בתפילת מוסף, אף שכנראה בעבר נהגו לאמרו בחזרת הש"ץ כבנוסח אשכנז.

## תוכן הפיוט

## לחנים וביצועים
בנוסף למנגינות המסורתיות, לפיוט ישנם מספר לחנים מודרניים שאחד המוכרים בהם הולחן על ידי הרב הלל פלאי. הפיוט בוצע במקור על ידי הזמר החסידי ליפא שמעלצר ולאחר מכן על ידי מספר זמרים ישראליים, כגון יצחק מאיר, ישי ריבו ואודהליה ברלין באלבומה אחלה פניו.

## אמירתו ביחיד
נחלקו הדעות האם היחיד אומר את הפיוט בתפילת הלחש. דעת הרמב"ם והכל בו שגם היחיד אומר זאת בתפילת הלחש.  לעומת זאת האבודרהם (בסדר תפילת ראש השנה) והטור (תקצ"א) כתבו שאין ליחיד לאומרה היות שאומרים בה "אֲשֶׁר בִּקְהַל עָם אָשִׁיר עֻזּוֹ". וכך התקבל בתפוצות ישראל שאין היחיד אומרה בתפילת לחש. לכל הדעות אין בעיה לציבור לומר זאת עם החזן בחזרת הש"ץ וכך נהוג היום ברוב הקהילות.  

## קישורים חיצוניים

* אוחילה לאל, באתר "מחלקי המים"
* אוחילה לאל, באתר הפיוט והתפילה
* 

## הערות שוליים

קטגוריה:פיוטי יום הכיפורים
קטגוריה:פיוטי ראש השנה
קטגוריה:תפילות לחזן
קטגוריה:יצירות שמחברן אינו ידוע
גיתי פאשאאי

**גיתי פאשאאי** (; ) הייתה זמרת, שחקנית ומלחינה איראנית. נמנית בין הזמרים האיראניים המוכרים ביותר בשלהי שנות ה-60 עד שנות ה-70.

## ביוגרפיה
פאשאאי נולדה ב-13 ביוני 1940 בטהרן, באיראן. את אהבתה למוזיקה ירשה מסבה, ג'אפר מנסורי, מוזיקאי ונגן איראני. היא למדה במספר כיתות אמן בשנותיה הראשונות, והמשיכה את לימודי המוזיקה שלה בניו יורק, שם קיבלה במקביל דיפלומה באדריכלות.

בשנת 1979, בעקבות המהפכה האיראנית, לא אושר לנשים לשיר בפרהסיה, ועל כן נאלצה להפסיק להקליט שירים. עם זאת, הלחינה פסקולים רבים לסרטים איראניים רבים. כמלחינה, עבדה רוב הזמן עם בעלה, מסעוד קימיאי, במאי קולנוע.

## חיים אישיים
פאשאאי נישאה למסעוד קימיאי בשנת 1969. בשנות ה-80 עברה להמבורג שבגרמניה, שם חקרה את תחום מוזיקת הכנסיות ואת המוזיקה הקלאסית בתקופת הבארוק. הזוג התרגש ב-1991.

היא נפטרה מסרטן השד בטהרן, ב-7 במאי 1995.

## דיסקוגרפיה
**Miravam & Ye Del Daraam* (1969)
**Be Man Nakhand & Nemikham Doroogh Begi* (1969)
**Tasbih-e Sad Dooneh & Gol-e Maryam* (1971)
**Shadi Ba Man Ghahre & Rizeh Rizeh* (1971)
**Ki Migeh Donya Ghashange & Heyfe Harf-e Mano Del Tamoom Besheh* (1972)
**Mageh Mano Khaab Bebini & Ey Vaay Ey Vaay* (1973)
**Arezooha* (1976)
**Ghoroobe & Khoda Mehrabooneh* (1976)

## קישורים חיצוניים

## הערות שוליים

קטגוריה:זמרות איראניות
קטגוריה:ילידות 1940
קטגוריה:איראנים שנולדו ב-1940
קטגוריה:נפטרות ב-1995
קטגוריה:נפטרים ב-1995
סחר (זמרת)

**סחר מוקדס** (; נולדה ב-4 בדצמבר 1985) היא זמרת, מוזיקאית ורקדנית איראנית. היא התפרסמה בזכות תרומתה למוזיקת הפופ הפרסית.

## שנותיה הראשונות
סחר נולדה בטהרן, בירת איראן. אביה היה יליד המקום, ואילו אמה הייתה תושבת סמנאן. סחר התעניינה במוזיקה כבר מגיל צעיר ומשפחתה עודדה אותה ללמוד שיעורי פיתוח קול וסולפג' אצל המוזיקאי מוחמד נורי. היא קיבלה תואר ראשון באמנויות מאוניברסיטת טהרן.

## קריירה
סחר הופיעה באירועים לנשים בלבד במסגרת מדיניות ההפרדה המגדרית של ממשלת איראן. בשנת 2004 עזבה את איראן ועברה לאיחוד האמירויות הערביות, שם התאזרחה. בשנת 2012 הוציאה את הסינגל "To Nabashi", שהפך ב-2017 ללהיט בינלאומי. הווידאו קליפ של "Ey Vay" צבר כ-24 מיליון צפיות ביוטיוב – הסרטון הנצפה ביותר של חברת התקליטים Radio Javan.

## דיסקוגרפיה
### מיני-אלבומים
* 2021: *Almas*

## קישורים חיצוניים

## הערות שוליים

קטגוריה:זמרות איראניות
קטגוריה:ילידות 1985
פילפ סנש

**פילפ סנש**, (במקור **ליפוט שטרן**, בהונגרית: **Szenes Fülöp**; טרקסנטמיקלוש, 3 במאי 1863 – בודפשט, 28 בנובמבר 1944) היה צייר יהודי-הונגרי שניספה בשואת יהודי הונגריה.

## ביוגרפיה
ליפוט שטרן נולד במשפחה יהודית כבנם של לאזאר רודולף שטרן, יינן, ושל מריה ויינברגר. בין השנים 1897 לבין 1901 למד ב"בית הספר לציור מודלים" (כיום שמו האוניברסיטה ההונגרית לאמנויות יפות) הוא היה תלמידם של הציירים ברטלאן סקיי ושל קארוי לוץ. הוא למד אמנות גם בבית הספר המאסטר של דיולה בנצור וכן במינכן, פריז ובמושבת האמנים של באיה מארה.

סנש צייר "תמונות חיים" ובעיקר דיוקנאות. בשנת 1905 ערך את תערוכת האוסף הראשונה שלו בסלון הלאומי. ב-1907 הציג חמישה עשר מציוריו בסלון פרטי בפריז. בתערוכת החורף של הסלון הלאומי בשנת 1909, הוענקה מדליית זהב לציורו "דיוקן אישה. לאחר נסיעת לימודים לפריז פתח סטודיו באיטליה, שם שהה 15 שנה. בחוץ לארץ וגם לאחר שובו, הוא נשאר בעיקר צייר דיוקנאות. ב-1917 הציג תערוכת אוסף נוספת בהיכל האמנות (בודפשט), וב-1927 שוב בסלון הלאומי. בשנות ה-30 הוא התגורר בנג'ווארד במשך תקופה ארוכה.

לאחר פרסום החוק היהודי הראשון בשנת 1938 הוא יכול היה להציג רק בפני קהל יהודי. בתערוכת האמנויות היפות של אומיקה - ההתאחדות הלאומית היהודית-הונגרית לחינוך בשנת 1939, שאורגנה כבר לאחר החוק היהודי השני, שמו הוזכר כבר בין האמנים היהודים המציגים. הוא השתתף בתערוכות אומיקה - ההתאחדות הלאומית היהודית-הונגרית לחינוך גם בשנים 1940 ו-1943. ב-1944 גורשה למחנה ריכוז בתו היחידה אדל, שסעדה אותו במהלך מחלתו. האמן הקשיש מת, בגטו בודפשט ככל הנראה מרעב ב-28 בנובמבר 1944 או בתאריך סמוך לא ידוע.

הוא היה חסיד של מושבת האמנים של באיה מארה וצייר בסגנון הציור של "plein air" כלומר "אוויר פתוח" (משמע, לא בסטודיו לציור). באחד מספרי הזיכרונות הוא מוזכר כ"אמן בפורמט גדול לגמרי" שלאורך כל הדרך "התמיד בסגנונו של תחילת המאה. הוא היה אמן, אבל לא במובן של אומן. הוא חיפש שלמות".

אשתו הייתה רגינה דויטש (1862–1940), בתם של אדולף דויטש, צובע בדים בכחול מאובודה, ושל ארז'בט דויטש, הם נשאו ב-3 בספטמבר 1889 בבודפשט.
ימין|ממוזער| הַמתָנָה

## ראו גם
* חדשות במגזין "אמנות" על התערוכה של פילפ סנש בפריז (1907, גיליון 2)
* מי זה מי? מילון בני זמננו. בודפשט, ביתא לספרות, 1937.
* לקסיקון אמנות. לְמַעלָה. עורכת אדית לייטה. בודפשט, הוצאה לאור אקדמית, 1968-1965.
* לקסיקון ביוגרפי חדש הונגרי. עורך ראשי. לאסלו מרקו. בודפשט, מועדון הספר ההונגרי.

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת.
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש. 1969)
*  (לקסיקון חברתי הונגרי)
* ** (חלוקי אבן של זיכרון. השואה באמנות ההונגרית)

## קישורים חיצוניים

* תמונותיו של פילפ סנש בקיזלבך
* פילפ סנש באתר Arcanum
* יצירותיו של פילפ סנש בartnet.com
* תערוכת אוסף ציוריו ב-MILEV
* אמנים יהודים בסערה. אתר MAZSIHISZ

## הערות שוליים

קטגוריה:ציירים יהודים הונגרים
קטגוריה:משתתפי פעילות האומנות אומיקה
קטגוריה:נספי השואה
קטגוריה:ציירים הונגרים
קטגוריה:הונגרים שנולדו ב-1863
קטגוריה:הונגרים שנפטרו ב-1944
גריגור נאצ'וביץ'

**גרירגור דימיטרוב נאצ'וביץ**' (בבולגרית: **Григор Димитров Начович**; 22 בינואר 1845, סבישטוב, האימפריה העות'מאנית – 4 בינואר 1920, סופיה, ממלכת בולגריה) היה כלכלן, דיפלומט ופוליטיקאי בולגרי, אשר בשלהי המאה ה-19 כיהן שלוש פעמים כשר החוץ של נסיכות בולגריה.

## קורות חייו
גריגור נאצ'וביץ' נולד בסבישטוב. הוא למד בבית הספר למסחר בווינה ובהמשך רכש השכלה אקדמית בכלכלה פוליטית בפריז. במהלך המלחמה העות'מאנית-רוסית (1877–1878) התלווה למטה הכללי של צבא האימפריה הרוסית. לאחר עצמאות בולגריה נמנה עם חברי המפלגה השמרנית. הוא כיהן כשר האוצר הראשון של בולגריה בממשלתו של טודור בורמוב. בין 1879–1880 כיהן כשר החוץ של נסיכות בולגריה, ב-1882 כיהן כשר הפנים של הנסיכות, בין השנים 1886–1887, 1894–1896 כיהן שוב כשר החוץ של הנסיכות ובהמשך בין פברואר ליולי 1896 כיהן כשר המסחר והחקלאות. בתווך בין 1885–1886 כיהן כציר דיפלומטי לממלכת רומניה. בין 1899–1900 כיהן כשר המסחר והחקלאות. בין 1903–1906 כיהן כנציג דיפלומטי של בולגריה לאימפריה העות'מאנית.

ב-30 ביוני 1896 ביקר בבולגריה בנימין זאב הרצל בדרכו חזרה מקונסטנטינופול לווינה לאחר שניסה ללא הצלחה להתקבל לשיחה אצל הסולטאן עבדול חמיד השני. בנוסף לאירועים הקהילתיים בקרב יהדות סופיה ובהם מפגש עם ראשי הקהילה, נועד הרצל בערבו של אותו היום לפגישה רשמית עם השר נאצ'וביץ'. ביומנו מתאר הרצל את מהלך הפגישה ככזו שבה שטח את טענות הקהילה היהודית בסופיה על כוונת הממשלה להפקיע את אדמת בית הכנסת. עוד אמר הרצל ש-500 שנים עמד בית הכנסת על תילו, ומסתבר שהבולגרים פחות סבלניים מהטורקים. לדברי הרצל השר נאצ'וביץ' הבטיח לטפל בסוגיה ולהסדיר אותה בצורה הראויה.

גריגור נאצ'וביץ' הלך לעולמו ב-4 בינואר 1920.

## קישורים חיצוניים

## ביאורים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:ילידי 1845
קטגוריה:נפטרים ב-1920
דיאנה ראסל

**דיאנה א. ה. ראסל** (באנגלית: **Diana E. H. Russell**; 6 בנובמבר 1938 – 28 ביולי 2020) הייתה אקטיביסטית וסופרת פמיניסטית. ראסל נולדה וגדלה בקייפטאון שבדרום אפריקה. ב-1957 היא עברה לאנגליה, וב-1961 לארצות הברית. במשך כ-45 שנים היא עסקה במחקר בנוגע לאלימות מינית כלפי נשים וילדות. היא כתבה מאמרים וספרים רבים על אונס, כולל אונס בנישואים, רצח נשים, גילוי עריות, רציחות מיזוגיניות של נשים ופורנוגרפיה.

## קישורים חיצוניים
* 

קטגוריה:דרום אפריקאים שנולדו ב-1938
קטגוריה:דרום אפריקאים שנפטרו ב-2020